Stephanos/XLVII
Armis Cupido non superabilis,
Qui, dum puellae mollibus in genis
      Custodiam exerces, repente
            Non dubiam ruis in rapinam.

Tumultuosi per maris impiger
Discurris undas nec tenuis casam
      Temnis coloni. Quis deorum
            Aut hominum tua tela fugit f

Victis furores inicis impios,
Iustos relicta iustitia facis
      Iniuriosos, atque iunctos
            Sanguine in arma nefanda pellis.

Mentes revincit virginis ebriis
Dulcis venustas luminibus nitens
      Unaque regnat cum tyrannis:
            Nam Venus inviolata ludit.